3.  การประกอบธุรกิจ

    0.  ลักษณะผลิตภัณฑ์และบริการ

บริษัทดำเนินโครงการพัฒนาอสังหาริมทรัพย์โดยมีผลิตภัณฑ์หลัก ได้แก่ การขายที่ดินจัดสรรพร้อมบ้าน
ทาวน์เฮ้าส์ และ คอนโดมิเนียม ที่อยู่ในทำเลใจกลางเมือง

โดยจุดเริ่มต้นธุรกิจของบริษัท คือการขายที่ดินจัดสรรพร้อมบ้านลักษณะของบ้านเป็นบ้านสั่งสร้าง
โดยบริษัทต้องการให้ลูกค้ามีทางเลือกที่จะได้บ้านที่มีการตกแต่งในแบบที่ตนเองต้องการ
และมีการดำเนินกลยุทธ์ในการสร้างความมั่นใจให้กับลูกค้าว่าจะได้รับที่ดินและบ้านตามที่ได้ตกลงไว้ในสัญญา
โดยบริษัทจะโอนที่ดินให้เป็นกรรมสิทธิ์ของลูกค้าก่อน จากนั้นจึงรับสร้างบ้านให้กับลูกค้า
ซึ่งขั้นตอนจะเริ่มจากลูกค้าเซ็นสัญญาจะซื้อจะขายที่ดินและสัญญาว่าจ้างปลูกสร้างบ้าน
จากนั้นลูกค้าต้องวางเงินมัดจำและเงินดาวน์ 2 ส่วน โดยแบ่งเป็นเงินมัดจำและเงินดาวน์ค่าที่ดิน
และเงินมัดจำค่าว่าจ้างก่อสร้างบ้าน โดยเงินมัดจำและเงินดาวน์ทั้งสองส่วนรวมกันประมาณร้อยละ
20 ของมูลค่าที่ดินและมูลค่าว่าจ้างปลูกสร้างบ้าน
ต่อมาลูกค้าจะทยอยชำระค่าที่ดินที่ระบุไว้ตามสัญญาให้ครบในเวลา 2-4 เดือน
และหลังจากที่ลูกค้าจ่ายค่าที่ดินครบตามจำนวนค่าที่ดินทั้งหมด บริษัทจะโอนกรรมสิทธิ์ที่ดินให้กับลูกค้า
จากนั้นบริษัทจึงจะดำเนินการก่อสร้างบ้านให้ลูกค้าต่อไป

ถ้าหากลูกค้าไม่สร้างบ้านตามที่ได้ตกลงไว้ในสัญญา
บริษัทจะไม่คืนเงินมัดจำค่าจ้างปลูกสร้างบ้านที่ได้รับจากลูกค้าให้
ซึ่งที่ผ่านมาไม่มีลูกค้าที่ไม่สร้างบ้านในโครงการของบริษัท
เนื่องจากหากลูกค้าไปจ้างบุคคลอื่นทำการปลูกสร้างบ้านให้
ลูกค้าจะต้องเสียค่าใช้จ่ายสูงกว่าจ้างบริษัท
เพราะบริษัทว่าจ้างผู้รับเหมาก่อสร้างบ้านหลายหลังในเวลาเดียวกันในแต่ละโครงการ
ประกอบกับบริษัทได้เจรจาต่อรองค่าวัสดุก่อสร้างหลักให้กับผู้รับเหมาไว้แล้วล่วงหน้า
จึงเสียค่าใช้จ่ายต่ำกว่าการที่ลูกค้าว่าจ้างผู้รับเหมาเอง นอกจากนี้
บริษัทจะมีบ้านตัวอย่างในโครงการให้ลูกค้าได้แวะชม
เพื่อที่จะใช้แบบบ้านมาตรฐานสร้างบนที่ดินให้ลูกค้า
หรือให้ลูกค้าสามารถเลือกแบบบ้านมาตรฐานดังกล่าว
แต่ใช้วัสดุตกแต่งเองได้บางส่วนและสามารถดัดแปลงแบบบ้านจากบ้านตัวอย่างได้บ้าง
สำหรับในส่วนของการรับจ้างก่อสร้างบ้าน บริษัทจะแบ่งเป็นงวดงานทั้งหมดประมาณ 8-11 งวด
ภายใน 8-10 เดือน
ซึ่งเมื่อเสร็จสิ้นการก่อสร้างในแต่ละงวดลูกค้าจะมาตรวจรับมอบบ้านพร้อมกับทางบริษัท
และชำระเงินให้กับบริษัท

ปัจจุบันบริษัทมีการขยายตัวให้สอดคล้องกับภาวะการแข่งขันของตลาดและได้มีการปรับเปลี่ยนกลยุทธ์ในการขายและการพัฒนาโครงการ
โดยการพัฒนาผลิตภัณฑ์ใหม่ที่มีการออกแบบฟังค์ชั่นอย่างลงตัวและมีความทันสมัยให้แก่กลุ่มเป้าหมายระดับกลาง
ซึ่งเป็นฐานตลาดที่กว้างที่สุด

ทั้งนี้บริษัทได้จัดสรรที่ดินบางส่วนในโครงการปัจจุบันเพื่อทำการก่อสร้างบ้านพร้อมอยู่
ในการรองรับกลุ่มเป้าหมายที่มีความต้องการซื้อเพื่ออยู่อาศัยทันที
โดยบริษัทสามารถควบคุมมาตรฐานการก่อสร้าง และส่งมอบความเรียบร้อยของบ้านพร้อมที่ดิน
รวมถึงสภาพแวดล้อมโดยรวมของโครงการให้มีความร่มรื่น
น่าอยู่อาศัยในราคาที่คุ้มค่าที่สุดสำหรับที่อยู่อาศัยใจกลางเมือง

ในปลายปี 2549 บริษัทได้มีการพัฒนาโครงการคอนโดมิเนียมขนาดใหญ่ใจกลางเมือง โครงการ เอ
สเปซ อโศก-รัชดา ซึ่งตอบสนองกับความต้องการกลุ่มใหญ่ของตลาดที่อยู่อาศัย ณ ปัจจุบัน
จุดเด่นของผลิตภัณฑ์คือ เป็นห้องชุดพร้อมตกแต่งรูปแบบทันสมัย ขนาดพื้นที่ใช้สอย
และฟังค์ชั่นถูกจัดวางอย่างเหมาะสม ทำเลที่ตั้งอยู่ใจกลางเมือง มีระบบขนส่งมวลชน รถไฟฟ้าใต้ดิน
(MRT)รองรับ อยู่ในแหล่งธุรกิจ และ ศูนย์การค้า โดยมีมูลค่าโครงการรวมทั้งสิ้นประมาณ 4,213
ล้านบาท

ในปี 2550 บริษัทได้มีการพัฒนาโครงการทาวน์เฮ้าส์ 2 ชั้นตกแต่งพร้อมอยู่อีก 3 โครงการคือ
โครงการแอท โฮม มูลค่า 255 ล้านบาท โครงการเดอะ คัลเลอร์ส เกษตร เฟส 1 มูลค่า 654
ล้านบาท และโครงการเดอะ คัลเลอร์ส ติวานนท์ มูลค่า 345 ล้านบาท

ในปี 2551 มีการพัฒนาโครงการ เดอะ คัลเลอร์ส เกษตร เฟส 2 ซึ่งเป็นโครงการทาวน์เฮ้าส์ 2
ชั้น มูลค่า 431 ล้านบาท และโครงการคอนโดมิเนียม เอ สเปซ เพลย์ มูลค่า 764 ล้านบาท

ในปี 2552 บริษัทได้ขยายโครงการตามความต้องการของลูกค้า ด้วยโครงการทาวน์เฮ้าส์ 2
ชั้นระดับพรีเมียม 2 โครงการ ได้แก่ โครงการเดอะคัลเลอร์ส เกษตร พรีเมียม มูลค่าโครงการ
570 ล้านบาท , โครงการเดอะ คัลเลอร์ส ติวานนท์ พรีเมียม มูลค่าโครงการ 386 ล้านบาท
ซึ่งตกแต่งอย่างอบอุ่นด้วยอุปกรณ์และเฟอร์นิเจอร์เรียบหรู เพื่อการใช้ชีวิตที่ลงตัว
และโครงการทาวน์เฮ้าส์ 3 ชั้น ได้แก่ อารียา ทูบี มูลค่าโครงการ 609 ล้านบาท
ทาวน์เฮ้าส์ไสตล์โมเดิร์น ที่เปิดรับทุกมุมมองการใช้ชีวิต
ให้ความเป็นส่วนตัวไม่จำกัดกับพื้นที่แบบโถงสูงที่ทำให้รู้สึกสบายมากขึ้น เพียง 10
นาทีจากถนนเรียบทางด่วน เอกมัย-รามอินทรา

ประโยชน์ของกลยุทธ์ที่บริษัทใช้ในการพัฒนาผลิตภัณฑ์ บริษัทจะใช้เงินลงทุนในโครงการต่าง ๆ
ให้สอดคล้องกับสภาพแวดล้อมทางการตลาดและการแข่งขัน
การพัฒนาผลิตภัณฑ์ได้สอดคล้องกับกลุ่มของความต้องการส่วนใหญ่ของตลาด
นอกจากนี้บริษัทได้หาเทคโนโลยีในการก่อสร้างแบบใหม่ เพื่อให้สามารถลดระยะเวลา
และค่าใช้จ่าย แต่กลับเพิ่มมาตรฐานคุณภาพงานก่อสร้าง
พร้อมทั้งติดตั้งอุปกรณ์ที่จำเป็นในการอยู่อาศัยให้แก่ลูกค้า
เพื่อให้ลูกค้ารับมอบและโอนกรรมสิทธิ์ในระยะเวลาที่น้อยลง
และสามารถย่นระยะเวลาในการพัฒนาโครงการ พร้อมทั้งได้รับคืนเงินลงทุนในระยะเวลาสั้นลง

บริษัทมีโครงการในอดีตที่รับจ้างสร้างบ้านอยู่ทั้งสิ้น 5 โครงการ มีมูลค่ารวม 258 ล้านบาท
และโครงการขายที่ดินและรับจ้างสร้างบ้านเดี่ยวจำนวน 4 โครงการมูลค่า 2,167 ล้านบาท
ในปัจจุบันบริษัทมีโครงการขายที่ดินจัดสรรและรับจ้างปลูกสร้างบ้านเดี่ยวจำนวน 5 โครงการ
มีมูลค่าโครงการรวม 2,836 ล้านบาทแล้ว บริษัทยังมีโครงการทาวน์เฮ้าส์ จำนวน 9 โครงการ
มีมูลค่าโครงการรวม 4,811 ล้านบาท และโครงการคอนโดมิเนียม จำนวน 3 โครงการ
มีมูลค่าขายโครงการรวม 5,281 ล้านบาท
โดยรายละเอียดของแต่ละโครงการปรากฏดังตารางต่อไปนี้

โครงการของบริษัทในอดีต

โครงการรับจ้างสร้างบ้าน

  ------------------------------------------- -------------- --------------- ---------- ----------------------- -------- -------------------- -------- --------------
  ลำดับ                                        ชื่อโครงการ/     ที่ตั้งโครงการ      ระดับราคา   มูลค่าการรับจ้างก่อสร้างบ้าน            ทำสัญญารับจ้างสร้างบ้าน            ความคืบหน้าของ

                                              ปีที่เปิดโครงการ                   (ล้านบาท)   หลัง                     ล้านบาท   หลัง                  ล้านบาท   โครงการ (%)

  1                                           บ้านในเมือง      ซอยลาดพร้าว71    1.0-1.4    10                      11       10                   11       100.00
                                              (ลาดพร้าว 71)   แขวงวังทองหลาง                                                                             

                                              มี.ค.44         เขตบางกะปิ                                                                                 
                                                             กรุงเทพฯ                                                                                   

  2                                           บ้านรัชดา        ซอยลาดพร้าว80    0.9-1.5    62                      80       62                   80       100.00
                                              (ลาดพร้าว 80)   แขวงวังทองหลาง                                                                             

                                              มิ.ย.44         เขตบางกะปิ                                                                                 
                                                             กรุงเทพฯ                                                                                   

  3                                           บ้านอารียา       ซอยลาดพร้าว71    1.0-1.9    65                      101      65                   101      100.00
                                              (ลาดพร้าว 71)   แขวงวังทองหลาง                                                                             

                                              ก.ค.44         เขตบางกะปิ                                                                                 
                                                             กรุงเทพฯ                                                                                   

  4                                           บ้านในเมือง 2    ซอยลาดพร้าว71    1.3-1.9    17                      27       17                   27       100.00
                                              (จักรกริช 8)     แขวงวังทองหลาง                                                                             

                                              พ.ค.45         เขตบางกะปิ                                                                                 
                                                             กรุงเทพฯ                                                                                   

  5                                           รีสอร์ท (ลาดพร้าว ซอยลาดพร้าว71    3.0-4.3    10                      39       10                   39       100.00
                                              71)            แขวงวังทองหลาง                                                                             

                                              ก.ค.45         เขตบางกะปิ                                                                                 
                                                             กรุงเทพฯ                                                                                   

  รวม                                                                                   164                     258      164                  258      

  หมายเหตุ : 1.                                                                                                                                         
  มูลค่าของโครงการเป็นมูลค่าที่ยังไม่ได้รวมภาษีมูลค่าเพิ่ม                                                                                                            
  ------------------------------------------- -------------- --------------- ---------- ----------------------- -------- -------------------- -------- --------------

โครงการของบริษัทในอดีต

โครงการขายที่ดินจัดสรรและปลูกสร้างบ้านเดี่ยว

[TABLE]

โครงการของบริษัทในปัจจุบัน

โครงการขายที่ดินจัดสรรและปลูกสร้างบ้านเดี่ยว

[TABLE]

โครงการของบริษัทปัจจุบัน โครงการทาวน์เฮ้าส์

  ------ ---------------- ----------------- --------- ------------- -------- -------- -------- --------------------- --------
  ลำดับ   ชื่อโครงการ /      ที่ตั้งโครงการ        กลุ่มลูกค้า   มูลค่าโครงการ            ขายแล้ว            ความคืบหน้าของโครงการ   
                                                                                               (%)                   

         ปีที่เปิดโครงการ                       เป้าหมาย   แปลง          ล้านบาท   แปลง     ล้านบาท   ที่ดิน                   บ้าน

  1      โมวา (เกษตร)     ถนนลาดปลาเค้า      AC        304           999      268      875      99.88                 100.00

         มิ.ย. 48          แขวงจระเข้บัว                                                                                
                          กรุงเทพฯ                                                                                    

  2      แมนดารีนา (รัชดา)  ถนนสุทธิสารวินิจฉัย    AC        96            562      93       534      98.52                 100.00

         ก.ย. 48          เขตบางกะปิ กรุงเทพฯ                                                                          

  3      At Home          ถนนเกษตร-นวมินทร์   BA        104           255      89       212      87.54                 100.00

         ก.พ.50           เขตลาดพร้าว                                                                                 
                          กรุงเทพฯ                                                                                    

  4      เดอะคัลเลอร์ส      ถนนติวานนท์         BB        187           345      178      327      96.57                 100.00
         ติวานนท์ เฟส 1                                                                                                

         มิ.ย.50           เขตปากเกร็ด                                                                                 
                          จ.นนทบุรี                                                                                    

  5      เดอะคัลเลอร์ส      ถนนลาดปลาเค้า      BA        262           654      217      546      85.39                 97.44
         เกษตร                                                                                                       

         ก.ค.50           แขวงจระเข้บัว                                                                                
                          กรุงเทพฯ                                                                                    

  6      เดอะคัลเลอร์ส      ถนนลาดปลาเค้า      BA        176           431      148      364      88.00                 100.00
         เกษตร เฟส 2                                                                                                 

         พ.ค.51           แขวงจระเข้บัว                                                                                
                          กรุงเทพฯ                                                                                    

  7      เดอะ คัลเลอร์ส     ถนนติวานนท์         BB        187           386      42       86       86.10                 36.49
         ติวานนท์ พรีเมียม                                                                                               

         ก.ย. 52          เขตปากเกร็ด                                                                                 
                          จ.นนทบุรี                                                                                    

  8      เดอะ คัลเลอร์ส     ถนนลาดปลาเค้า      BA        242           570      6        13       73.93                 2.93
         เกษตร พรีเมียม                                                                                                

         ก.ย. 52          แขวงจระเข้บัว                                                                                
                          กรุงเทพ                                                                                     

  9      อารียา ทูบี         ถนนลาดปลาเค้า      AC        174           609      15       53       83.47                 42.15

         ก.ย. 52          แขวงจระเข้บัว                                                                                
                          กรุงเทพ                                                                                     

  รวม                                                 1,732         4,811    1,056    3,010                          
  ------ ---------------- ----------------- --------- ------------- -------- -------- -------- --------------------- --------

โครงการของบริษัทปัจจุบัน

(โครงการคอนโดมิเนียม)

  -----------------------------------------------------------------------
  หมายเหตุ : เพื่อให้การแบ่งแยกระดับราคามีความชัดเจนมากขึ้น
  คำจำกัดความของกลุ่มลูกค้าเป้าหมายในที่นี้ให้หมายถึง

  AA = บ้านที่มีระดับราคา 8 ล้านบาทขึ้นไป

  AB = บ้านที่มีระดับราคา 5-8 ล้านบาท

  AC = บ้านที่มีระดับราคา 3-5 ล้านบาท

  BA = บ้านที่มีระดับราคา 2-3 ล้านบาท

  BB = บ้านที่มีระดับราคา 1-2 ล้านบาท
  -----------------------------------------------------------------------

ภาวะอุตสาหกรรม ปี 2553

ภาพรวมภาคอสังหาริมทรัพย์ในปี 2553

ในปี 2553 ตลาดอสังหาริมทรัพย์ในประเทศไทยอาจจะต้องเผชิญกับความท้าทายมากขึ้น
เป็นผลมาจากการที่รัฐบาลไทยประกาศไม่ต่ออายุมาตรการกระตุ้นเศรษฐกิจภาคอสังหาริมทรัพย์
รวมถึงการลดค่าธรรมเนียมการโอน และภาษีธุรกิจเฉพาะที่เกี่ยวกับการโอนสินทรัพย์

โดยก่อนหน้านี้
ผู้ประกอบการภาคอสังหาริมทรัพย์ส่วนใหญ่เชื่อว่าตลาดอสังหาริมทรัพย์อาจจะฟื้นตัวขึ้นในปีนี้
ภายหลังที่ความต้องการซื้อบ้านและคอนโดมิเนียมมีปริมาณเพิ่มขึ้นในช่วงครึ่งปีหลังของปีที่แล้ว

อย่างไรก็ตาม เราคาดการณ์ว่าตลาดอสังหาริมทรัพย์จะยังคงแก่วงตัวต่อไปอีกระยะหนึ่ง
สืบเนื่องจากการที่รัฐบาลมีนโยบายที่จะไม่ต่ออายุมาตรการภาษีธุรกิจเฉพาะ
รวมทั้งความไม่แน่นอนของสถานการณ์ทางการเมืองที่ทวีความรุนแรงขึ้นอย่างต่อเนื่อง
และหากสถานการณ์ทางการเมืองมีความขัดแย้งรุนแรงเช่นเดียวกับช่วงครึ่งปีแรกของปี 2552
จะส่งผลให้ความเชื่อมั่นของผู้บริโภคลดลง รวมไปถึงนักลงทุนและนักท่องเที่ยว ชาวต่างชาติด้วย
จะเห็นได้ว่าตลาดอสังหาริมทรัพย์ยังคงอยู่ในช่วงที่ถือว่ามีความยุ่งยากเป็นอย่างยิ่ง

นอกจากนี้หากความขัดแย้งทางการเมืองยังคงดำเนินไปอย่างต่อเนื่อง
ก็จะส่งผลกระทบด้านลบต่อภาคเศรษฐกิจของประเทศไทย
และจะส่งผลกระทบโดยตรงต่อตลาดอสังหาริมทรัพย์อย่างแน่นอน
เราหวังว่ารัฐบาลจะเร่งยุติความขัดแย้งนี้โดยเร็ว
เพราะนั่นคือหนทางเดียวที่จะช่วยแก้ปัญหาภาคเศรษฐกิจโดยรวม
และจะเป็นปัจจัยสนับสนุนให้ตลาดอสังหาริมทรัพย์ยังคงเติบโตได้อย่างต่อเนื่อง
ทั้งนี้หากรัฐบาลสามารถยุติสถาณการณ์ความไม่สงบต่าง ๆ
ได้จะทำให้ภาคเศรษฐกิจของประเทศไทยขยายตัวขึ้นในอัตราร้อยละ 3.5 – 4.5
ซึ่งจะเป็นการสนับสนุนให้ผู้บริโภคเกิดความเชื่อมั่น
และเป็นการกระตุ้นความต้องการซื้อในภาคอสังหาริมทรัพย์ได้อีกทางหนึ่ง
ในทางกลับกันหากสถานการณ์ความไม่สงบต่าง ๆ ยังไม่สามารถคลี่คลายไปในทางที่ดีขึ้น
จะส่งผลให้ผู้บริโภคเลือกที่จะติดตามสถานการณ์อย่างใกล้ชิด และชะลอการตัดสินใจซื้อออกไป

ผลกระทบหนึ่งที่เกิดขึ้นจากการที่รัฐบาลกำหนดนโยบายไม่ต่ออายุมาตรการกระตุ้นเศรษฐกิจภาคอสังหาริมทรัพย์
คือ ปริมาณการโอนที่เพิ่มขึ้นอย่างรวดเร็วในช่วงระยะเวลาก่อนที่จะสิ้นสุดมาตรการดังกล่าว
อีกส่วนหนึ่ง คือ ผู้ประกอบการบางรายฉวยโอกาสในการเพิ่มราคาขาย (ราคาขายหลังหักภาษี)
เนื่องจากมีต้นทุนสูงขึ้น เพื่อที่จะรักษาอัตรากำไรให้อยู่ในระดับที่เท่าเดิม

นอกจากการสิ้นสุดระยะเวลาของมาตรการภาษีธุรกิจเฉพาะแล้ว แนวโน้มของอัตราดอกเบี้ย
เป็นปัจจัยสำคัญอีกปัจจัยที่ต้องคำนึงถึงเนื่องจากอัตราดอกเบี้ยเปรียบเสมือนความสามารถในการซื้อของผู้บริโภค
ดังนั้น
การเปลี่ยนแปลงของอัตราดอกเบี้ยจะส่งผลกระทบโดยตรงต่อความสามารถในการซื้อของผู้บริโภค

อุปสงค์ และ อุปทาน

 จากการวิจัย AREA หน่วยคิดเข้าผลิตภัณฑ์รวมในปี 2552 ลดลงจากปี 2551 คิดเป็นร้อยละ 10 ซึ่งเป็นผลมาจากความขัดแย้งทางการเมืองในช่วงครึ่งปีแรกของปี 2552

 โครงการใหม่ทั้งหมดที่ปล่อยสู่ตลาดมีปริมาณลดลงร้อยละ 15 ในขณะที่มูลค่าโครงการรวมกำลังลดลงเพียงร้อยละ 1 เนื่องจากอัตราราคาเฉลี่ยต่อหน่วย เพิ่มขึ้นจาก 2.72 ล้านบาท เป็น 3.12 ล้านบาท หรือคิดเป็นร้อยละ 17 แม้ว่าจะมียอดขายรวมเคลื่อนไหวค่อนข้างช้ากว่าปีที่ผ่านมา

[]

โครงการคอนโดมิเนียมที่มีอัตราราคาต่ำ-ปานกลาง ดูเหมือนจะมีปริมาณการซื้อขายสูงที่สุดในปี 2552 โดยอัตราราคาเฉลี่ยต่อหน่วยสูงขึ้น เป็นผลมาจากในปีที่ผ่านมามีโครงการตามแนวรถไฟฟ้า BTS และ โครงการที่มีทำเลที่ตั้งอยู่ใจกลางเมือง ออกสู่ตลาดเป็นจำนวนมาก

 อย่างไรก็ตาม จากผลวิจัยชี้ให้เห็นว่าจำนวนโครงการคอนโดมิเนียมที่ตอบสนองผู้บริโภคที่มีกำลังซื้อในระดับต่ำ-ปานกลาง มีแนวโน้มที่จะเติบโตมากขึ้นในปีนี้ เราเชื่อว่าความต้องการซื้อจากกลุ่มผู้บริโภคที่มีรายได้ระดับปานกลางจะยังคงเติบโตอย่างต่อเนื่อง หรือ อย่างน้อยที่สุดก็ยังอยู่ในระดับเดียวกับปี 2552 ซึ่งความสามารถในการซื้ออยู่ในช่วงราคา 1 ล้านบาทไปจนถึง 3 ล้านบาทต่อหน่วย

นอกจากนี้เรายังเชื่ออีกว่า
ความต้องการซื้อคอนโดมิเนียมจากผู้บริโภคที่มีกำลังซื้อในระดับปานกลาง-สูง
สำหรับโครงการที่ตั้งอยู่ตามแนวรถไฟฟ้า BTS จะเพิ่มสูงขึ้นอย่างรวดเร็วในปี 2553
จากการที่หลาย ๆ โครงการที่เริ่มเปิดขายในช่วงครึ่งปีหลังของปี 2552
และมียอดขายไปแล้วเกือบร้อยละ 100 เนื่องจากผู้บริโภคมีความต้องการที่พักอาศัยบนทำเลที่สะดวก
สามารถเข้าถึงได้ง่ายจากระบบขนส่งมวลชนสาธารณะ เช่น รถไฟฟ้า BTS หรือ Airport Rail
Link

ในปัจจุบันตลาดคอนโดมิเนียมมีการแข่งขันที่ค่อนข้างสูงมาก โดยผู้ประกอบการแต่ละราย
มีการใช้กลยุทธ์ทางการตลาดเชิงรุก และกลุยุทธ์การทำราคา
รวมถึงการออกรายการส่งเสริมการขายต่าง ๆ เพื่อเป็นการกระตุ้นการตัดสินใจซื้อของผู้บริโภค
จากที่เล็งเห็นว่าความต้องการที่อยู่อาศัยประเภทคอนโดมิเนียมนั้นมีแนวโน้มที่จะเพิ่มสูงขึ้น
และผู้ประกอบการส่วนใหญ่เร่งที่ทำยอดขายจากสินค้าที่มีอยู่ในสต็อคของปี 2552

[]

[]

[]

  จุดแข่งขันของธุรกิจ

สำหรับจุดแข่งขันของบริษัท อารียา พรอพเพอร์ตี้ จำกัด (มหาชน) ในปี 2552 ประกอบด้วย

1.  Location เนื่องจากสภาวะราคาน้ำมันที่ผันผวน
    ทำให้ผู้บริโภคเปลี่ยนแปลงพฤติกรรมต้องการอาศัยอยู่ใกล้ที่ทำงาน
    โครงการส่วนใหญ่ของบริษัทจะตั้งอยู่ในทำเลที่ใกล้เมือง ใกล้กับระบบขนส่งมวลชน
    ใกล้ทางด่วน ซึ่งผู้บริโภคจะได้รับความสะดวกสบายในการเดินทาง
    และสำหรับโครงการที่เปิดใหม่ในปี 2552 นั้นเป็นโครงการที่ตั้งอยู่ใกล้รถไฟฟ้า
    และรถใต้ดินซึ่งจะยิ่งทำให้การเดินทางสะดวกสบายยิ่งขึ้น

2.  Differentiation
    การพัฒนาและออกแบบบ้านให้มีสไตล์ตอบรับกับยุคสมัยที่เปลี่ยนไปรวมถึงการผสมผสานดีไซน์และพื้นที่ใช้สอยที่ใช้ได้จริง
    เป็นอีกสิ่งหนึ่งที่บริษัทหาข้อมูลเพิ่มเติมตลอดเวลาเพื่อออกแบบบ้านให้ตรงใจกับลูกค้ามากที่สุด

3.  Most Value for Money บริษัทคำนึงถึงความคุ้มค่าที่ผู้บริโภคจะได้รับ
    ดังนั้นเราจึงพยายามที่จะคัดสรรคุณภาพที่ดีที่สุดให้กับลูกค้า ไม่ว่าจะเป็นวัสดุ พื้นที่ใช้สอย
    ความปลอดภัย หรือ สาธารณูปโภคในโครงการ
    โดยนอกจากนี้บริษัทได้เพิ่มเติมอุปกรณ์ที่จำเป็นสำหรับการอยู่อาศัย ไม่ว่าจะเป็นเฟอร์นิเจอร์
    หรือเครื่องใช้ไฟฟ้าให้แก่ลูกค้า เพื่อช่วยให้ลูกค้าประหยัดเวลา
    และค่าใช้จ่ายในการซื้อที่อยู่อาศัยใหม่

4.  Customer Relationship Management

  บริษัทยังมีนโยบายการตอบแทนให้กับลูกค้าในโครงการโดยจะมีกิจกรรมเพิ่มความสัมพันธ์ให้กับลูกค้าหรือที่เรียกว่า
  (CRM Customer Relationship Management) ซึ่งกิจกรรมต่างๆ
  จะทำพิเศษเพื่อให้ลูกค้ารู้สึกถึงความเป็นพิเศษและคุ้มค่าหลังจากได้เข้ามาเป็นส่วนหนึ่งของผู้อยู่อาศัยในโครงการ

  จากที่ได้กล่าวมาข้างต้นจากสภาวะของปัจจัยกระทบอุตสาหกรรม
  อีกทั้งพฤติกรรมของผู้บริโภคที่เปลี่ยนไป ดังนั้นในปี 2552
  บริษัทจึงมีการเพิ่มสินค้าเพื่อให้สอดคล้องกับสภาวะ โดยการขยายสินค้าเพิ่มคือ
  คอนโดมิเนียมพร้อมตกแต่งใจกลางเมือง ระดับราคาเริ่มต้น 1 ล้านบาทขึ้นไป
  และทาวน์เฮ้าส์ตกแต่งพร้อมอยู่ ระดับราคา 1.7 ล้านบาทขึ้นไป

กลยุทธ์ทางการตลาด

1.  ทำเลและที่ตั้งโครงการ

  สิ่งที่เป็นปัจจัยสำคัญที่สุดในการเลือกที่อยู่อาศัย คือ ทำเล
  บริษัทจึงมีนโยบายในการเลือกสรรทำเลที่ตั้งของโครงการมากที่สุด
  โดยทำเลที่ตั้งของโครงการส่วนใหญ่จะอยู่ในทำเลที่ใกล้กับสิ่งอำนวยความสะดวกสำคัญ
  อีกทั้งยังศึกษาถึงแนวโน้มและผังเมืองของทำเลนั้น ๆ ในอนาคตข้างหน้า
  ซึ่งปัจจุบันโครงการส่วนใหญ่ของบริษัทจะอยู่ในย่าน ลาดพร้าว เกษตร-นวมินทร์ รัชดา สุทธิสาร
  และสุขุมวิท ซึ่งโครงการจะตั้งอยู่ไม่ห่างจากทางด่วน รถไฟฟ้า และรถไฟฟ้าใต้ดิน
  เพื่อความสะดวกสบายต่อการเดินทาง
  อีกทั้งยังเป็นแหล่งชุมชนที่มีสิ่งอำนวยความสะดวกพร้อมสรรพ

2.  ราคา

  การกำหนดราคาขายของสินค้าในบริษัทจะคำนึงถึงปัจจัยต่างๆที่เกี่ยวข้อง ไม่ว่าจะเป็นทำเล
  ต้นทุนการก่อสร้าง รูปแบบบ้าน ราคาของสินค้าในตลาดที่อยู่ในระดับเดียวกัน
  รวมถึงกลยุทธ์ส่งเสริมการตลาดเพื่อเปรียบเทียบราคาบ้านเดี่ยว ทาวน์เฮ้าส์
  หรือคอนโดมิเนียมของบริษัทกับบริษัทอื่นๆ เพื่อให้ผู้บริโภคเห็นถึงความ

  คุ้มค่าของสินค้ามากที่สุด ทั้งนี้จะเห็นได้ว่าในทำเลและสินค้าระดับเดียวกัน
  ราคาของบริษัทจะมีราคาที่ต่ำกว่า
  หรือในบางโครงการที่ทำเลของโครงการค่อนข้างดีกว่าบริษัทอื่นๆ
  มากในระดับสินค้าราคาเดียวกัน
  บริษัทก็จะกำหนดราคาขายโดยคำนึงถึงประโยชน์การใช้สอยของบ้านและสิ่งอำนวยความสะดวกอื่นๆ
  ในโครงการเพื่อให้ลูกค้ารู้สึกคุ้มค่าต่อเงินที่จ่ายมากที่สุด

3.  ตราสินค้า และผลิตภัณฑ์

  ในปี 2552 บริษัทมีแผนในการตอกย้ำตราสินค้า (Branding)
  ในความมีเอกลักษณ์และความโดดเด่นในการเรื่องการออกแบบและพัฒนาที่อยู่อาศัยที่มีสไตล์
  มีความทันสมัย
  มีความคุ้มค่าและความภูมิใจที่สุดเมื่อเลือกเป็นเจ้าของที่อยู่อาศัยภายใต้ตราสินค้าของบริษัท
  นอกจากนี้บริษัทยังคงมุ่งเน้นการออกแบบและพัฒนาผลิตภัณฑ์ไม่ว่าจะเป็นบ้านเดี่ยว ทาวน์เฮ้าส์
  และคอนโดมิเนียมที่มีฟังค์ชั่นที่ลงตัว และมีสไตล์ทันสมัยเป็นเอกลักษณ์โดดเด่น มีส่วนกลาง
  และสาธารณูปโภคออกแบบที่เตรียมไว้อย่างร่มรื่น สวยงาม รวมทั้งเลือกใช้วัสดุที่ได้มาตรฐาน
  และติดตั้งอุปกรณ์ และหรือเฟอร์นิเจอร์เพื่อรองรับการอยู่อาศัยที่สมบูรณ์แบบที่สุด ในปลายปี 2549
  บริษัทได้ทำการออกแบบคอนโดมิเนียม low rise ขนาด 1 ห้องนอน และ studio
  ในระดับราคา 1 ล้านต้น ๆ
  จุดเด่นคือการอยู่อาศัยเหมือนการพักผ่อนอยู่ในโรงแรมหรือรีสอร์ทหรูที่ห้องทุกห้องสามารถเห็นวิวสวน
  หรือวิวสระว่ายน้ำ รวมไปถึงการให้เฟอร์นิเจอร์ครบชุด พร้อมสำหรับการเข้าอยู่อาศัย
  บนทำเลสุขุมวิท และเกษตร-นวมินทร์ ภายใต้ชื่อ โครงการ เอ สเปซ
  และสามารถประสบความสำเร็จทางการขายได้อย่างรวดเร็ว

  บริษัทไม่ได้หยุดนิ่ง บริษัทยังมีการพัฒนาผลิตภัณฑ์ใหม่อย่างต่อเนื่อง
  โดยมีการออกแบบและพัฒนาห้องชุด high-rise เพื่อตอบสนองชีวิตคนเมืองที่ทันสมัย
  ทั้งรูปแบบสถาปัตยกรรม และสิ่งอำนวยความสะดวกในโครงการ คอนโดมิเนียมใหม่ใจกลางเมือง
  เอ สเปซ อโศก-รัชดา และการออกแบบทาวน์เฮ้าส์โครงการ แอท โฮม และ โครงการ เดอะ
  คัลเลอร์ส บนทำเลเกษตร-นวมินทร์ และติวานนท์

4.  การสร้างความเชื่อมั่น การให้บริการและการดูแลลูกค้า

  บริษัทได้มีการจัดระบบการให้บริการ และการดูแลลูกค้าอย่างต่อเนื่อง
  นับตั้งแต่วันที่ลูกค้าเข้าเยี่ยมชมโครงการของบริษัท จนกระทั่งตัดสินใจซื้อ รับมอบบ้าน
  และเป็นลูกค้าที่อยู่อาศัยในโครงการ โดยบริษัทได้มีการพัฒนาฐานลูกค้าที่มีประสิทธิภาพ
  และจัดบุคลากรที่มีหน้าที่เฉพาะเพื่อให้การบริการอย่างทั่วถึง
  อีกทั้งได้จัดให้มีกิจกรรมเพื่อเสริมสร้างสัมพันธภาพอันดีแก่ลูกค้าที่อยู่อาศัยในโครงการอย่างต่อเนื่อง
  โดยบริษัทเล็งเห็นความสำคัญในเรื่องนี้ และจะเป็นกลยุทธ์หลักในการทำการตลาด

5.  การจัดจำหน่ายและการเข้าถึงลูกค้า

  ในการเข้าถึงกลุ่มเป้าหมายและลูกค้า
  ทางบริษัทค่อนข้างตระหนักและหาข้อมูลอย่างชัดเจนถึงลักษณะของกลุ่มเป้าหมายของแต่ละโครงการไม่ว่าจะเป็น
  รายได้ ลักษณะการใช้ชีวิต (Life Style) สถานที่อยู่เดิม สถานที่ทำงาน
  และขนาดของครอบครัว
  เพื่อวางกลยุทธ์ในการเข้าถึงลูกค้าในแต่ละกลุ่มให้ชัดเจนและมีประสิทธิภาพมากขึ้น
  โดยบริษัทได้มีนโยบายการใช้สื่อช่องทางใหม่ (New Media) มากขึ้น
  ไม่ว่าจะมีเป็นสื่อบริเวณสถานีรถไฟฟ้า รถไฟฟ้าใต้ดิน Bill Board การจัด event สื่อวิทยุ
  หรือ การโฆษณาทางโทรทัศน์ ทั้งนี้สำหรับกลุ่มเป้าหมายของสินค้าระดับบน
  ทางบริษัทมีนโยบายการเข้าถึงลูกค้าโดยตรง เช่น การส่ง Direct mail หรือ SMS เป็นต้น

6.  การเก็บข้อมูลเพื่อวิจัยการตลาด

  เนื่องจากปัจจุบันการแข่งขันของอุตสาหกรรมอสังหาริมทรัพย์ค่อนข้างเข้มข้น
  ดังนั้นบริษัทที่เข้าใจและรู้จักลูกค้า รู้ความต้องการของลูกค้า
  และสินค้าของคู่แข่งมากที่สุดจะสามารถพัฒนาสินค้า
  รวมถึงกลยุทธ์ส่งเสริมการตลาดได้อย่างมีประสิทธิภาพ
  ดังนั้นบริษัทจึงเล็งเห็นความสำคัญของการเก็บข้อมูลวิจัยการตลาดอย่างมาก
  ในปีที่ผ่านมาบริษัทเริ่มมีนโยบายในการพัฒนาการวิจัยและเก็บข้อมูล
  ทั้งการจ้างทีมงานที่มีความชำนาญ และการจัดทำโปรแกรม (Software)
  ที่ช่วยให้การเก็บข้อมูลและการวิจัยที่มีประสิทธิภาพมากขึ้น

การจัดหาผลิตภัณฑ์และบริการ

การพัฒนาโครงการต่าง ๆ ของบริษัท ในแต่ละโครงการจะมีระยะเวลาในการดำเนินงานประมาณ
18 -24 เดือน ทั้งนี้ขึ้นอยู่กับขนาดและรูปแบบของโครงการ โดยมีขั้นตอนการดำเนินการต่าง ๆ
ปรากฏดังแผนภาพต่อไปนี้

การขายบ้านเดี่ยว

[]

การขายทาวน์เฮ้าส์

[]

การขายคอนโดมิเนียม

[] 

รายละเอียดขั้นตอนการจัดหาผลิตภัณฑ์และการบริการ

1. การจัดซื้อที่ดิน

ที่ดินเป็นต้นทุนหลักในการทำธุรกิจของบริษัท คิดเป็นสัดส่วนประมาณร้อยละ 70-80
ของต้นทุนค่าที่ดินและค่าพัฒนาที่ดินของโครงการ และเป็นปัจจัยหลักในการแข่งขัน
โดยบริษัทจะคำนึงถึงเรื่องของการกำหนดต้นทุนในการดำเนินงานและทำเลที่ตั้ง
บริษัทจึงได้ให้ความสำคัญกับการจัดซื้อที่ดินเป็นอย่างมาก การจัดซื้อที่ดินเพื่อทำโครงการนั้น
บริษัทจะมองหาที่ดินที่มีศักยภาพ และอยู่ในเขตเมือง ทั้งนี้
เพื่อให้ที่ดินดังกล่าวภายหลังการพัฒนาเป็นโครงการแล้วสามารถขายและปิดโครงการได้ภายในระยะเวลาอันสั้น
และก่อนการจัดซื้อที่ดินในแต่ละครั้งจะต้องมีการศึกษาความเป็นไปได้ของโครงการ
โดยสำรวจสภาวการณ์ตลาดและภาวะการแข่งขัน
รวมทั้งความต้องการของลูกค้าในพื้นที่เป้าหมายที่จะดำเนินโครงการ เพื่อหาช่องว่างทางการตลาด
และศึกษาความเป็นไปได้ของโครงการ จากนั้นจึงจะดำเนินการเจรจาซื้อที่ดิน
โดยบริษัทจะติดต่อซื้อที่ดินผ่านนายหน้าขายที่ดินเป็นส่วนใหญ่
หรือบางกรณีบริษัทอาจติดต่อซื้อจากเจ้าของที่ดินเอง ในราคาที่เปรียบเทียบกับราคาประเมิน
หรือราคาตลาดที่เห็นแล้วว่าเหมาะสม
และบริษัทไม่มีนโยบายซื้อที่ดินเพื่อสะสมเป็นสต็อกไว้ก่อนการพัฒนาโครงการเป็นระยะเวลานาน

2. การจัดหาผู้รับเหมาและการก่อสร้าง

ปัจจุบันบริษัทได้มีการเปิดบริษัทลูกเพื่อรับเหมางานก่อสร้างของบริษัทแม่ ในนามของ บริษัท วันอัพ
จำกัด
มีวัตถุประสงค์เพื่อให้สามารถควบคุมต้นทุนและระยะเวลาการส่งมอบงานให้ได้ตรงตามแผนงานของบริษัท
โดยได้คัดเลือกบุคลากรที่มีความรู้ความสามารถ
และบริหารงานโดยทีมงานที่มีประสบการณ์และความเชี่ยวชาญในงานด้านอาคารทุกประเภท
นอกจากนี้ได้มีการว่าจ้างผู้รับเหมารายอื่นเข้ามาดำเนินการก่อสร้างด้วยส่วนหนึ่ง
โดยบริษัทจะเป็นผู้คัดเลือกผู้รับเหมาขนาดกลางและขนาดใหญ่ที่มีอยู่เป็นจำนวนมาก
ซึ่งบริษัทจะกำหนดค่าจ้างเหมารวมค่าแรงและค่าวัสดุก่อสร้างให้กับผู้รับเหมา
และจะทำการควบคุมคุณภาพของงานและต้นทุนการก่อสร้างให้ได้ตามที่บริษัทกำหนดไว้
โดยความเสี่ยงในเรื่องการขาดแคลนผู้รับเหมาของบริษัทจะสามารถลดลงได้ ดังนี้

1.  บริษัทมีการเจรจาราคาค่าวัสดุก่อสร้างหลักส่วนใหญ่กับผู้ค้าวัสดุก่อสร้างให้ผู้รับเหมาและกำหนดยืนราคาไว้ให้กับผู้รับเหมาสำหรับช่วงระยะเวลาหนึ่ง
    และให้ผู้รับเหมาไปซื้อวัสดุจากผู้ค้าที่ได้เจรจาค่าวัสดุไว้ให้แล้ว
    ส่งผลให้ผู้รับเหมาที่รับงานจากทางบริษัทสามารถกำหนดและควบคุมต้นทุนของตนเองได้แน่นอนขึ้น
    ทำให้ผู้รับเหมาต้องการที่จะทำธุรกิจกับบริษัท

2.  บริษัทมีการเจรจากับธนาคารให้พิจารณาให้วงเงินกับผู้รับเหมาที่ต้องการเงินทุนหมุนเวียน
    โดยหลังจากที่มีการตรวจรับงวดงานเรียบร้อยแล้ว
    ผู้รับเหมาที่ผ่านการอนุมัติเครดิตจากธนาคารจะสามารถยื่นขอเบิกเงินจากธนาคารล่วงหน้าได้ภายใน
    3-4 วัน โดยการทำสัญญาโอนสิทธิการรับเงินค่างวดงานให้ธนาคาร
    (ซึ่งจะได้เงินประมาณร้อยละ 80-90 ของมูลค่างานที่ส่งมอบในแต่ละงวด)
    และเมื่อถึงกำหนดที่บริษัทจะต้องจ่ายเงินให้กับผู้รับเหมา
    (ตามปกติระยะเวลาที่บริษัทจะจ่ายเงินให้กับผู้รับเหมาประมาณ 45 วัน)
    บริษัทก็จะจ่ายชำระคืนเงินให้กับธนาคารและธนาคารจะ

  จ่ายเงินส่วนที่เหลือหลังจากชำระหนี้แล้วแก่ผู้รับเหมา
  ทำให้ผู้รับเหมามีความคล่องตัวทางการเงินมากขึ้น

3.  ปัจจุบันบริษัทมีผู้รับเหมาที่รับทำงานให้กับบริษัทอย่างต่อเนื่องมากกว่า 20 ราย
    ซึ่งหากผู้รับเหมารายใดไม่สามารถรับงานที่ทำกับบริษัทไว้ได้
    บริษัทก็สามารถจัดให้ผู้รับเหมารายอื่นทดแทนได้ทันที

4.  มีการนำเทคโนโลยีสมัยใหม่แทนกำลังคน เช่น แบบเหล็กสำหรับหล่อคอนกรีต (Tunnel
    Formwork) ซึ่งเป็นเครื่องมือเครื่องจักรหนัก โดยจะช่วยลดอัตรากำลังคนได้ถึงร้อยละ
    20-30 และทำให้ผลกระทบในเรื่องภาวะขาดแคลนกำลังคนน้อยลง

3. การส่งมอบงาน

บริษัทจะชำระเงินค่าก่อสร้างให้กับผู้รับเหมาตามงวดความสำเร็จของงานที่ได้ระบุไว้ในสัญญาการก่อสร้างและหลังจากที่ได้มีการตรวจรับงวดงานร่วมกับลูกค้าแล้วเท่านั้น
(หากลูกค้าใช้วงเงินกู้ ธนาคารก็จะตรวจรับงวดงานร่วมกับธนาคารด้วย)
ซึ่งในการชำระเงินให้กับผู้รับเหมา บริษัทจะหักเงินค่าประกันผลงานไว้ในแต่ละงวดงานร้อยละ
2.5-5.0 ของมูลค่างานที่ส่งมอบ
โดยผู้รับเหมาที่บริษัทว่าจ้างเป็นผู้รับเหมาก่อสร้างขนาดกลางที่มีประสบการณ์และความเชี่ยวชาญในการก่อสร้าง
มีคุณภาพของงานที่ดี มีฐานะทางการเงินที่มั่นคงและเครดิตทางการค้าที่ดี
พิจารณาได้จากการที่ผู้รับเหมาได้รับอนุมัติวงเงินระยะสั้นกับธนาคาร
จึงทำให้มั่นใจได้ว่างานของผู้รับเหมามีคุณภาพในระดับหนึ่ง
บริษัทยังได้กำหนดให้มีคณะทำงานตรวจสอบคุณภาพงานก่อสร้าง
โดยว่าจ้างที่ปรึกษาภายนอกมาเป็นผู้ควบคุมคณะทำงาน
มีการจัดฝึกอบรมผู้ควบคุมงานและวิศวกรก่อสร้างของทั้งบริษัทและของผู้รับเหมา
จัดทำคู่มือว่าด้วยมาตรฐานการก่อสร้างและมาตรฐานการตรวจรับบ้าน
ในส่วนของการติดตามความก้าวหน้างานก่อสร้าง
ผู้ควบคุมงานก่อสร้างจะคอยรายงานความคืบหน้างานก่อสร้าง เมื่อมีเหตุล่าช้าจะเข้าแก้ไขปัญหา
ในกรณีที่ผู้รับเหมารายเดิมไม่สามารถส่งมอบงานได้ตามกำหนด
ก็จะจัดหาผู้รับเหมารายอื่นเข้าทำงานแทน

4. การจัดการผลกระทบต่อสิ่งแวดล้อม

ในการพัฒนาโครงการและขออนุญาตจัดสรรที่ดิน บริษัทจะต้องปฏิบัติตามกฎระเบียบขององค์กรกำกับ
ดูแลที่เกี่ยวข้องกับกฎหมายการจัดสรรที่ดิน ซึ่งได้คำนึงถึงผลกระทบต่อสิ่งแวดล้อม
ในการพัฒนาโครงการ บริษัทมีการดูแลการขนดินให้ล้างทำความสะอาดรถและถนนเมื่องานเสร็จ
มีการฉีดน้ำกันฝุ่นฟุ้งกระจาย และจำกัดเวลาทำงาน

ในส่วนการทำการพัฒนาโครงการและงานก่อสร้างขนาดใหญ่
จะต้องทำรายงานศึกษาผลกระทบสิ่งแวดล้อม
เสนอต่อสำนักงานนโยบายและแผนทรัพยากรธรรมชาติและสิ่งแวดล้อม
บริษัทต้องดำเนินการแก้ไขปรับปรุงงานเพื่อลดผลกระทบที่มีต่อสิ่งแวดล้อมอยู่แล้ว
เมื่อได้หนังสือรับรองจากหน่วยงานดังกล่าวแล้ว บริษัทจึงจะสามารถเริ่มพัฒนาโครงการได้
นอกจากนี้บริษัทได้ร่วมมือกับชุมชนทำความสะอาดถนนนอกโครงการและปลูกต้นไม้เพื่อดูดซับฝุ่นละออง
ส่วนอุปกรณ์ที่ใช้ภายในบ้าน ทางบริษัทเลือกใช้อุปกรณ์ไฟฟ้าทั้งที่ติดตั้งให้กับลูกค้า
หรือที่จัดเตรียมเป็นของสมนาคุณหรือการส่งเสริมการขายให้ลูกค้าก็ล้วนเป็นแบบประหยัดไฟทั้งสิ้น
และที่ผ่านมาบริษัทยังไม่เคยมีข้อพิพาททางกฎหมายในเรื่องของสิ่งแวดล้อม

งานที่ยังไม่ได้ส่งมอบ

งานที่ยังไม่ส่งมอบในส่วนของบ้าน (ไม่รวมภาษีมูลค่าเพิ่ม)

หน่วย : พันบาท

+-----------------+-----+-----+-------+----+------+-----+------------+
| ชื่อโครงการ       | จำ  | ขาย | ย     |    |      | ม   | สัดส่วนขอ    |
|                 | นวน | /มูล | อดรับร |    |      | ูลค่า | งมูลค่าที่ยังไม่ |
|                 | หลัง | ค่าต | ู้รายได้ |    |      | งาน |            |
|                 |     | ามส |       |    |      | ที่ยัง |            |
|                 |     | ัญญา |       |    |      |     |            |
|                 |     |     |       |    |      | ไ   |            |
|                 |     |     |       |    |      | ม่ได |            |
|                 |     |     |       |    |      | ้รับรู้ |            |
+-----------------+-----+-----+-------+----+------+-----+------------+
|                 |     |     |       |    |      |     | รับรู้ร       |
|                 |     |     |       |    |      |     | ายได้เทียบกับ |
+-----------------+-----+-----+-------+----+------+-----+------------+
|                 |     |     | ก่อน ปี | 25 | รวม  |     | มูลค่าขายของ |
|                 |     |     | 2552  | 52 |      |     | โครงการ(%) |
+-----------------+-----+-----+-------+----+------+-----+------------+
| สวนา 1          | 73  | 2   | 27    |    | 274  | 3,  | 1.08%      |
| (เกษตร-นวมินทร์)  |     | 77, | 4,797 |    | ,797 | 000 |            |
|                 |     | 797 |       |    |      |     |            |
+-----------------+-----+-----+-------+----+------+-----+------------+
| คาซา (รัชดา)     | 68  | 2   | 23    | -  | 236  | -   | 0.00%      |
|                 |     | 36, | 6,116 |    | ,116 |     |            |
|                 |     | 116 |       |    |      |     |            |
+-----------------+-----+-----+-------+----+------+-----+------------+
| บุษบา (ลาดพร้าว   | 122 | 2   | 28    | (3 | 285  | -   | 0.00%      |
| 130)            |     | 85, | 5,161 | 7) | ,124 |     |            |
|                 |     | 124 |       |    |      |     |            |
+-----------------+-----+-----+-------+----+------+-----+------------+
| คาซา (สุขุมวิท)    | 23  | 91, | 9     | -  | 91   | 256 | 0.28%      |
|                 |     | 911 | 1,655 |    | ,655 |     |            |
+-----------------+-----+-----+-------+----+------+-----+------------+
| ชบา Exclusive   | 70  | 1   | 18    | (  | 188  | 1,  | 0.56%      |
| (เกษตร-นวมินทร์)  |     | 89, | 8,588 | 28 | ,306 | 068 |            |
|                 |     | 374 |       | 2) |      |     |            |
+-----------------+-----+-----+-------+----+------+-----+------------+
| สวนา 3          | 21  | 86, | 8     | -  | 83   | 3,  | 4.10%      |
| (เกษตร-นวมินทร์)  |     | 674 | 3,118 |    | ,118 | 556 |            |
+-----------------+-----+-----+-------+----+------+-----+------------+
| เมทโทร (เกษตร)  | 88  | 2   | 20    | 2  | 208  | 5,  | 2.65%      |
|                 |     | 13, | 5,483 | ,5 | ,002 | 671 |            |
|                 |     | 673 |       | 19 |      |     |            |
+-----------------+-----+-----+-------+----+------+-----+------------+
| แมนดารีนา (รัชดา) | 2   | 11, | 5,388 | 3  | 8    | 3,  | 26.37%     |
|                 |     | 919 |       | ,3 | ,776 | 143 |            |
|                 |     |     |       | 88 |      |     |            |
+-----------------+-----+-----+-------+----+------+-----+------------+
| โครงการอื่น       | 249 | 4   | 44    | -  | 446  | 883 | 0.20%      |
|                 |     | 47, | 6,953 |    | ,953 |     |            |
|                 |     | 836 |       |    |      |     |            |
+-----------------+-----+-----+-------+----+------+-----+------------+
| รวม             | 716 | 1,8 | 1,81  | 5  | 1    | 17, | 0.96%      |
|                 |     | 40, | 7,259 | ,5 | ,822 | 577 |            |
|                 |     | 424 |       | 88 | ,847 |     |            |
+-----------------+-----+-----+-------+----+------+-----+------------+

งานที่ยังไม่ส่งมอบในส่วนของที่ดิน บ้าน และคอนโดมิเนียม

หน่วย : พันบาท

  --------------------- ---------------- ----------- ------------ ----------- ---------------------- -----------
  ชื่อโครงการ             โครงการที่ขายแล้ว               การโอนสะสม               โครงการส่วนที่ยังไม่ได้โอน   

                        จำนวนแปลง        ราคาที่ดิน     จำนวนแปลง    ราคาที่ดิน     จำนวนแปลง              ราคาที่ดิน

  โมวา (เกษตร)          268              874,924     263          856,184     5                      18,740

  แมนดารีนา (รัชดา)       93               534,487     93           534,487     -                      -

  แอท โฮม               89               211,505     87           206,248     2                      5,257

  เดอะ คัลเลอร์ส          217              545,430     212          531,511     5                      13,919
  เกษตรนวมินทร์                                                                                        

  เดอะ คัลเลอร์ส          148              364,398     140          343,563     8                      20,835
  เกษตรนวมินทร์ เฟส 2                                                                                  

  เดอะ คัลเลอร์ส ติวานนท์   178              326,833     174          318,855     4                      7,978

  เดอะ คัลเลอร์ส พรี่เมี่ยม   42               85,561      8            14,041      34                     71,520
  แจ้งวัฒนะ ติวานนท์                                                                                     

  เดอะ คัลเลอร์ส พรี่เมี่ยม   6                12,800      -            -           6                      12,800
  เกษตร นวมินทร์                                                                                       

  อารียา ทูบี              15               53,353      7            24,310      8                      29,043

  เอ สเปซ -เกษตร        162              240,779     21           32,468      141                    208,311

  เอ สเปซ – อโศก-รัชดา   2080             3,906,388   1,280        2,213,698   800                    1,692,690

  เอ สเปซ - เพลย์        284              422,743     -            -           284                    422,743

  รวม                   3,582            7,579,201   2,285        5,075,365   1,297                  2,503,836
  --------------------- ---------------- ----------- ------------ ----------- ---------------------- -----------

การรับรู้รายได้ของบริษัทแบ่งออกเป็น 2 ส่วนคือ
การรับรู้รายได้ค่าที่ดินซึ่งจะรับรู้เมื่อโอนและการรับรู้รายได้จากการรับจ้างสร้างบ้านตามส่วนของงานที่ทำเสร็จ
ณ วันที่ 31 ธันวาคม 2552 บริษัทมียอดจองและทำสัญญาของที่ดิน และ
ทาวน์เฮ้าส์ที่ยังไม่ได้รับรู้รายได้ จำนวน 72 แปลง และคอนโดมิเนียมจำนวน 1,225 ห้อง
รวมเป็นเงินทั้งสิ้น 180.09 และ 2,323.74 ล้านบาท ตามลำดับ
นอกจากนี้ยังมีมูลค่าบ้านที่ลูกค้ายังไม่ได้รับรู้รายได้อีกจำนวน 17.58 ล้านบาท